**Bán Zsigmond Református Két Tanítási Nyelvű Általános Iskola, Alapfokú Művészeti Iskola és Óvoda**

5350 Tiszafüred, Fő utca 2.

*Tel.: 59/511-020; Tel.: 59/511-188*

*E-mail: banzsigmond.versenyek@gmail.com*

„Gondja van az Úrnak az útra, amelyen jártok.”

**A Bán Zsigmond Református Két Tanítási Nyelvű Általános Iskola,**

**AMI és Óvoda**

**SZÉPÍRÁS LEVELEZŐS VERSENYT szervez**

 **2-6. osztályos tanulók számára**

Versenyünk célja a kézírás fontosságára való figyelemfelhívás, az iskolás gyermekek pozitív megerősítése, iskolák közötti kapcsolatok ápolása.

A tanulók feladata egy általunk kijelölt (a mellékletben megtalálható) szöveg másolása.

Az I-II. kategória versenyzői grafit ceruzával, a III-IV. kategória versenyzői kék színű tollal másoljanak!

Az I. kategória versenyzői a nagybetűket jelezhetik kék színű kisbetűkkel.

**A pályamunkákat levélben várjuk, a beérkezési határidő: 2023. november 17. péntek**

Versenyünkre nevezési díj nincs, a nevezés a pályamunkák beküldésével valósul meg.

Levélcím: 5350 Tiszafüred, Fő utca 2.

**Az elért eredményekről értesítést küldünk és a megérdemelt jutalmakat 2023. nov. 30-ig postázzuk az iskolák számára.**

Kategóriák:

I. kategória: általános iskola 2. osztály

II. kategória: általános iskola 3. osztály

III. kategória: általános iskola 4. osztály

IV. kategória: általános iskola 5-6. osztály

Minden kategóriába iskolánként 4-4 tanuló munkáját várjuk! Kérjük, hogy a gyermekek az iskolafokuknak megfelelő vonalazású papírlapra dolgozzanak, melynek (a verseny tisztasága érdekében) csak a hátuljára írják rá a tanuló nevét és iskoláját!

Az elért helyezések jutalmait postai úton küldjük el az intézmények számára.

A versennyel kapcsolatban felmerülő kérdéseket Grendorf Tímea szervezőnek címezve a banzsigmond.versenyek@gmail.com címen tehetik fel.

Sok sikert kívánva, szeretettel várjuk iskolájuk tanulóinak munkáit!

Melléklet

A lemásolandó szövegek kategóriánként:

1. kategória, ált. isk. 2.osztály:

Csukás István:

A téli tücsök kimászott a terepszínű hátizsák bal zsebéből, elballagott a székig, felugrott rá, onnan az asztalra, s megállt az írógép előtt. Felugrott a billentyűre. A billentyű lenyomódott, a kar rácsapódott a fehér papírra.

O – ez volt a fehér papíron.

1. kategória, ált. isk. 3.osztály:

Berg Judit:

Elindultak. A hajón egy pisszenés sem hallatszott, csak az evezők halk csobbanása jelezte a hajó közeledtét. A matrózok még a lélegzetüket is visszafojtották, nehogy felébresszék a sárkányt, ha az tényleg elaludt. Lassan, egyenletesen haladtak. Már benn jártak az átjáró közepén, ahol a legsűrűbb volt a köd. Pedro a szemét meresztette, mindenki fülelt, de a sárkánynak híre-hamva sem volt. Már-már megkönnyebbültek, amikor a hátuk mögül halk neszezés, surrogás hallatszott.

1. kategória, ált. isk. 4.osztály:

Az időjós szamár

Mátyás király útra kelt, hogy széjjelnézzen az országban. Kérdezte az időjóstól, hogyan öltözzön fel, lesz-e eső. Azt mondta az időjós: ­ ̶ Felséged mehet bátran, mert nem lesz eső! Majd mikor ment, mendegélt, borult már, talált egy juhászt nyájjal. Odament hozzá, kérdezte tőle, lesz-e eső vagy nem. A juhász azt felelte rá, hogy: ­ ̶ Mikor a szamaram hallatja szavát, akkor hullatja az ég záporát! Nohát, aztán meg is jött az eső. Mátyás király igen megázott. Mikor hazament, azt mondta a jósnak: ­ ̶ A jós lett a szamár, a szamár lett a jós!

1. kategória, ált. isk. 5-6. osztály:

Az alábbi csupa nagybetűvel írt betűhalmazt tagoljátok mondatokra, majd írjátok le írott betűkkel! Ahol szükséges, pótoljátok a kötőjeleket, vesszőket, mondatvégi írásjeleket!

1953NOVEMBER25EFONTOSDÁTUMAMAGYARLABDARÚGÁSTÖRTÉNETÉBENEZENANAPONAMAGYARLABDARÚGÓVÁLOGATOTTANGLIALEGJOBBTIZENEGYÉTOTTHONÁBANGYŐZTELEHATHÁROMRAEZZELMEGFOSZTOTTAHAZAIVERETLENSÉGÉTŐLABRITOROSZLÁNOSCÍMERTVISELŐFUTBALLISTÁKATEZTAKORÁBBANELKÉPZELHETETLENTETTETMAJDHATVANÉVVELEZELŐTTHAJTOTTAVÉGREAZARANYCSAPATNAKNEVEZETTMAGYARFUTBALLVÁLOGATOTTANGLIAAFOCIŐSHAZÁJÁNAKSZÁMÍTAZEGYESÜLTKIRÁLYSÁGBANRENDEZTÉKAZESLŐLABDARÚGÓBAJNOKSÁGOTINNENTERJEDTELAKONTINENSENEZANÉPSZERŰSPORTÁGSZÁMOSOLYANSZABÁLYÉLAFUTBALLBANAMAINAPIGAMELYFÉRFIASKÜZDELEMRESPORTSZERŰVISELKEDÉSREKÉSZTETIAJÁTÉKOSOKATMINDEZEKAJÁTÉKSZABÁLYOKAZEGYENRANGÚSÁGAZEGYÜTTMŰKÖDÉSAKÖLCSÖNÖSTISZTELETELVEITVALÓSÍTJÁKMEG